Xexe si me Atikevɔ̃ɖizazã Manɔ O—Ava Kpuie
Xexe si me Atikevɔ̃ɖizazã Manɔ O—Ava Kpuie
Àte ŋu akpɔ xexe aɖe si me atikevɔ̃ɖizazã mele o la le susu mea?
DUKƆ ƑOƑUAWO fe Dɔdzikpɔlagã Kofi Annan bia tso dukɔwo katã si be woadze agbagba be woahe xexe ma tɔgbe vɛ. Egblɔ be: “Ele be míaɖe afɔ yeye awɔ aʋa kple vɔ̃ɖinyenye sia dzinɔamefotɔe; dɔvɔ̃ sia dze mía vi gbogbo aɖewo dzi.”
Togbɔ be ŋgɔnɔlawo alɔ̃ be yewoaɖe atike manɔsenuwo wɔwɔ kple wo mama dzi akpɔtɔ hã la, enye dɔ sesẽ. Hennadiy Udovenko si tso Ukraine, amesi nye Dukɔ Ƒofuawo fe Aɖaŋudehagã fe fufofo tɔxɛ aɖe nu nɔla, gblɔ be “esi dɔlar biliɔn 400 kple edzivɔ fe akɔntae wobu be wokpɔna le atikevɔ̃ɖisitsatsa me fe sia fe ta la, enye vivimesitsatsa siwo me wokpɔa ga geɖe le la dometɔ ɖeka, . . . si ate ŋu agblẽ nu le xexeame katã fe ganyawo ŋu alo atɔtɔe.” Egblɔ kpee be atikevɔ̃ɖi fe kuxia “va zu xexeame katã fe kuxi eye dukɔ aɖeke medo le afɔku sia me o.”
Xexe si me atikevɔ̃ɖiwo mele o kpɔkpɔ le susu me nye nu sesẽ. Le nyatefe me la, amegbetɔ dziɖuɖuwo ɖee fia be yewomate ŋu aɖe wo ɖa o. Ke hã, ame aɖeke mate ŋu axe mɔ na Mawu Ŋusẽkatãtɔ la be wòagawɔ efe tameɖoɖo be yeahe anyigba dzi paradiso si me woakpɔ seselelãme, ŋutilã me, kple gbɔgbɔ me nuhiahiã ɖesiaɖe gbɔ le la vɛ o. (Psalmo 145:16; Luka 23:43; Petro II, 3:13) Nyagblɔɖila Yesaya gblɔ be Mawu fe nya ‘magbugbɔ ayi egbɔ fuflu o, negbe ɖe wòwɔ efe lɔlɔ̃nu, eye wòwɔ nusi gbe wòɖoe ɖo la hafi.’—Yesaya 55:11.
Viɖe ɖedzesiwo ate ŋu ado tso ŋugbedodo mawo dzixɔxɔse me fifia gɔ̃ hã. Le kpɔɖeŋu me, Edmundo nye atikevɔ̃ɖizãla tsã. Gake dzɔdzɔenyenyexexe yeye si fe ŋugbe Biblia do la dzixɔxɔse na wògbugbɔ dzro eɖokui me. Nya si Edmundo gblɔ fifia enye: “Aleke gbegbee megu ɣeyiɣi na ɖokuinye movidzɔdzɔtɔe enye si.” Esi wòdi vevie be Mawu nayi edzi akpɔ ŋudzedze ɖe ye ŋu ta la, eʋãe wòdi fifia be yeadzudzɔ atikevɔ̃ɖi zazã. Ẽ, Mawu kple efe ŋugbedodowo ŋuti sidzedze ate ŋu aʋã mí fifia be ‘míado amenyenye yeye, si wowɔ le Mawu fe nɔnɔme nu le nyatefe la fe dzɔdzɔenyenye kple kɔkɔenyenye me.’—Efesotɔwo 4:24.
Ame gbogbo aɖewo siwo nye atikevɔ̃ɖizãlawo tsã hã va le fomedodo kplikplikpli me kple wo Wɔla. Gɔmesese tɔxɛ aɖe le hakpala fe nyawo ŋu na amesiawo: “Megaɖo ŋu nye ɖevimenuvɔ̃wo kple nye dzidadawo o, ke boŋ ɖo ŋku dzinye le wò amenuveve kple wò dɔmenyo ta, Yehowa! Yehowa fe dɔme nyo, eye wòwɔa nutefe, elabena efiaa mɔ nuvɔ̃wɔlawo.” (Psalmo 25:7, 8) Akɔfafa ka gbegbee nye si wònye na dzila siwo fe viwo dze go la be woanya be wo viwo ate ŋu atrɔ! To kutrikuku geɖe me la, dzilawo ate ŋu akpe ɖe wo viwo ŋu be woatsi tre ɖe atikevɔ̃ɖizazã fe dɔvɔ̃a ŋu eye bena “wofe asi nasu agbe vavã,” si woanɔ le Mawu fe xexe yeyea me la dzi.—Timoteo I, 6:19.
[Nɔnɔmetata siwo le axa 10]
Agbenɔnɔ le Mawu fe xexe yeyea me fe mɔkpɔkpɔa ʋã atikevɔ̃ɖizãla geɖe wotrɔ wofe agbenɔnɔ
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn